ALAQUÀS HOMENATJA SARAH GRACIA, CAMPIONA NACIONAL DE FRONTENIS OLÍMPIC
25/09/2024

# ALAQUÀS HOMENATJA SARAH GRACIA, CAMPIONA NACIONAL DE FRONTENIS OLÍMPIC

*   25/09/2024
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=22273

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22273%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20HOMENATJA%20SARAH%20GRACIA%2C%20CAMPIONA%20NACIONAL%20DE%20FRONTENIS%20OL%C3%8DMPIC)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22273/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22273/25092024whatsapp_image_2024-09-25_at_11_53_47_14__Form_4.jpg)](https://www.alaquas.org/ficheros/documentos/2024/2/22273/25092024whatsapp_image_2024-09-25_at_11_53_47_14__Form_10.jpg "<a href='https://www.alaquas.org/ficheros/documentos/2024/2/22273/25092024whatsapp_image_2024-09-25_at_11_53_47_14__Form_10.jpg' target=_blank><i class='fa fa-external-link' aria-hidden='true'></i>.ALAQUÀS HOMENATJA SARAH GRACIA, CAMPIONA NACIONAL DE FRONTENIS OLÍMPIC</a>")

L'Alcalde d'Alaquàs rep l'esportista alaquasera per a felicitar-la pel seu esforç i èxit aconseguit.

L’Alcalde d’Alaquàs, Toni Saura, i el Regidor d’Esports, Fran Evangelista, van rebre ahir dimarts 24 de setembre l’esportista alaquasera, Sarah Gracia García, per tal de reconéixer-la per haver-se proclamat Campiona Nacional de Frontenis Olímpic.

El primer edil la va felicitar pel seu “esforç, dedicació i disciplina” i va destacar la importància de reconéixer aquest mèrit que “no és fàcil perquè darrere hi ha molt d’esforç i perquè ets un referent positiu i serveix d’exemple a seguir per a esperonar la gent jove a perseguir també els seus somnis”.Va agrair també l’esforç i recolzament realitzat per part de la família i la dedicació que suposa. El Regidor va destacar que Sarah “és un referent en l’esport femení que ens anima a continuar treballant en el nostre compromís“ i  va recordar que l’aposta de l’Ajuntament d’Alaquàs per aquest esport s’ha fet realitat amb la construcció dels nous frontenis ubicats al poliesportiu del Terç d’Alaquàs. En l’acte va ser obsequiada amb un quadre en record d’aquest homenatge.

Sarah va donar les gràcies a la seua família així com a totes les persones que l’han acompanyat en el seu recorregut. Va contar tot l’esforç i hores de dedicació que suposa participar en aquestes campionats. El seu proper projecte és jugar en el campionat internacional.

En l’acte va estar presents, a més de la seua família, amigues i destacades jugadores de frontenis, el president de la Federació de Frontenis, Miguel Montalbán, i la vicepresidenta de l’entitat i de la comissió de Dona i Pilota, Maria Jesús López, que va destacar que “gràcies a persones i històries com les de Sarah, estem aconseguint trencar sostres de cristall per tal que aquesta societat siga més igualitària i justa”.

Sarah Gracia té 14 anys. L’esport li ve de família ja que sa mare i la seua àvia són referents en el frontenis. Aquest no ha sigut el seu primer títol a nivell nacional olímpic. En el mes de març, ja en categoria cadet, va obtindre junt amb dues companyes, el primer lloc en el Campionat d’Espanya de Frontenis Preolímpic. L’any 2023 va aconseguir la medalla de plata en el Campionat d’Espanya preolímpic i en juny va obtindre la primera posició en el Campionat de Frotenis Olímpic en la categoria infantil. El seu primer campionat nacional preolímpic infantil va ser l’any 2022 i va obtindre la tercera posició. La seua família ha destacat també que és molt bona estudiant i que l’any 2022 va rebre l’excel·lència acadèmica en l’etapa de primària.